OzLabs/hebrew-wiki-articles huggingface dataset:
לואיס דה קמארה קסקודו

לואיס דה קמארה קסקודו (בפורטוגזית: Luís da Câmara Cascudo; 30 בדצמבר 1898 - 30 ביולי 1986) היה היסטוריון, חוקר פולקלור, אנתרופולוג, עורך דין ועיתונאי ברזילאי. הוא נולד בנאטאל, בירת מדינת ריו גראנדה דו נורטה שבצפון מזרח ברזיל, ובה חי עד יום מותו.

== עבודתו המחקרית ==
קסקודו עסק כל חייו בחקר התרבות הברזילאית. הוא שימש כפרופסור באוניברסיטה הפדרלית של גראנדי דו נורטי והמכון לאנתרופולוגיה של אוניברסיטה זו קרוי על שמו. הוא חיבר את ספר הגאוגרפיה של ברזיל ההולנדית (1956) העוסק בתקופת הכיבושים ההולנדיים בברזיל, עסק בחקר הדמות העממית של איש הזאב וחקר את ההשפעות האפריקניות על התרבות של ברזיל. בשנת 1965 יצא לאפריקה המערבית כדי לחקור במקום את תרומת הקולינריה של הקולוניות הפורטוגזיות ביבשת על הבישול הברזילאי. הנושא של מחקרו זה התרחב לזיקה התרבותית בכלל שבין אותן קולוניות לבין אזור צפון המזרח של ברזיל. עבודתו החשובה ביותר היא מילון הפולקלור הברזילאי, שמהדורתו הראשונה יצאה בשנת 1952.

== עמדותיו הפוליטיות ==
קסקודו היה חבר במפלגה הפשיסטית "הפעולה המשולבת הברזילאית" (AIB) שהייתה אהודה מאוד בשנות השלושים של המאה העשרים בחוגי העלית השמרנית מאוד של ריו גראנדה דו נורטה. הוא תמך בהפיכה הצבאית של שנת 1964, שביטלה את החוקה, הקימה את הדיקטטורה ופגעה אנושות בזכויות האדם והאזרח.

==קישורים חיצוניים==

קטגוריה:היסטוריונים ברזילאים
קטגוריה:אנתרופולוגים
קטגוריה:עיתונאים ברזילאים
קטגוריה:ברזילאים שנולדו ב-1898

קטגוריה:ברזילאים שנפטרו ב-1986
אליס רז'ינה

ממוזער
אליס רז'ינה קרבליו קוסטה (בפורטוגזית: Elis Regina Carvalho Costa; 17 במרץ 1945 – 19 בינואר 1982) הייתה זמרת ברזילאית, אחת מן החשובות בהיסטוריה של ברזיל והבולטת ביותר מאמצע שנות ה-60 ולאורך שנות ה-70 של המאה העשרים. ביצועיה משלבים טכניקה, פרפקציוניזם, רגש ואנרגיה. גם כיום היא בין הזמרות הפופולריות והאהובות בברזיל.

== ביוגרפיה ==
רז'ינה נולדה ב-17 במרץ 1945 בפורטו אלגרה, בירת מדינת ריו גראנדה דו סול שבדרום ברזיל. קריירת השירה שלה החלה כבר כשהייתה בת 11, בעת ששרה בתוכנית רדיו לילדים. בשנת 1959, כשהיא רק בת 14, החתימה אותה תחנת רדיו אחרת על חוזה. בשנה שלאחר מכן הקליטה בריו דה ז'ניירו את תקליטה הראשון. בשנת 1964, אחרי שכבר הספיקה להקליט מספר תקליטים נוספים, עזבה את פורטו אלגרה והחלה לנוע על הציר ריו דה ז'ניירו - סאו פאולו. ב-1965 כבר זכתה בפרס הראשון בפסטיבל ה-MPB ויצאה במופע משותף ומצליח עם המוזיקאי ז'איר רודריגז. ב-1968 יצאה לסיבוב הופעות באירופה והצליחה במיוחד בצרפת. בסוף שנות ה-60 ובתחילת שנות ה-70 תרמה לפופולריות של הטרופיקליה כאשר הקליטה שירי טרופיקליה, למשל כאלה של ז'ילברטו ז'יל.

רז'ינה השמיעה מספר פעמים דברים בגנות הדיקטטורה הצבאית ששלטה בברזיל. באחד הראיונות, בשנת 1969, הביעה דעתה שברזיל נשלטת בידי גורילות. מעמדה והפופולריות שלה הקנו לה חסינות, אך מאוחר יותר - יש הטוענים כי אולצה לעשות כן כ"תשלום" בגין התבטאותה - היא שרה את ההמנון הברזילאי במופע שנערך באחד האצטדיונים. הופעתה זו - שנראתה אם לא כשיתוף פעולה עם המשטר הצבאי אזי לפחות כהשלמה עמו - הנחיתה מכה מוראלית על ראשם של המתנגדים לדיקטטורה.

היא נפטרה ב-19 בינואר 1982, כבת 37, ממנת יתר של קוקאין, אלכוהול ותרופות הרגעה. היא הותירה אחריה שלושה ילדים, שהקטנה שבהם, מריה ריטה מריאנו, הייתה כבת חמש כשנפטרה אמה. בשנת 2001, כשהייתה מריה ריטה בת 24, היא זנחה את לימודיה בפקולטה לשיווק ואת עבודתה ככתבת בעיתון נוער, ופתחה בקריירה מוזיקלית. שנתיים אחר כך זכה הדיסק שלה בגראמי הלטיני בשלוש קטגוריות מרכזיות. מבקרים רבים טוענים כי מריה ריטה מחקה את הסגנון של אמה. קולותיהן, מכל מקום, דומים להפליא. גם שני בניה האחרים של רז'ינה הפכו למוזיקאים.

==אמנותה==

רז'ינה הייתה ידועה בטכניקה המושלמת של אינטונציה ושליטה בקולה. עוצמת הרגש שהביעה בשירתה והאנרגיה שאפפה אותה זיכו אותה בכינויים "furacão" ("הוריקן") ו"pimentinha" ("פלפלונת"). היא שיתפה פעולה עם יוצרים כמילטון נסימנטו, ז'ילברטו ז'יל, רנאטו טשיירה, ז'ואו בוסקו, אלדיר בלאנק, סאולי קוסטה, גינגה ואחרים, אבל לא ניתן שלא לציין את "אליס וטום", אלבום המופת המשותף לה ולטום ז'ובים, שנחשב לאחד מאלבומי הבוסה נובה היפים ביותר וכולל שירים כמו Aguas de Março ("והגשם יבוא", בנוסח העברי שכתב עלי מוהר). אלבום זה ואחרים ביססו את מעמדה כבכירת זמרות המוזיקה הפופולרית הברזילאית.

==קישורים חיצוניים==

* [http://www.allbrazilianmusic.com/en/Artists/Artists.asp?Status=ARTISTA&Nu_Artista=204 תמצית ביוגרפית ודיסקוגרפיה של אליס רז'ינה] 
* 

קטגוריה:זמרות ברזילאיות
קטגוריה:ברזילאיות שנולדו ב-1945
קטגוריה:נפטרות ב-1982
קטגוריה:ברזילאים שנפטרו ב-1982
אפרסמון

עץ אפרסמונים
אפרסמון (שם מדעי: Diospyros kaki) הוא עץ פרי נשיר ולא גדול, המניב פירות כתומים בסוף הסתיו. מוצא האפרסמון מדרום-מזרח סין, והוא משתייך למשפחת האבניים - Ebenaceae. בלשונות רבים הוא נקרא בשמו היפני, "קאקי", ובאנגלית הוא נקרא "פּרסימון" (Persimmon). שיח האפרסמון הנזכר בתלמוד אינו עץ הפרי הידוע היום בשם זה, והדמיון בשמותיהם הוא שהביא לקריאת עץ הפרי בשם "אפרסמון".

לאפרסמון זנים רבים, הנפוצים ברוב הארצות הממוזגות של העולם, שמתחלקים לשתי קבוצות עיקריות: זנים בעלי פרי עפיץ בעודו קשה על העץ, אותם נוהגים להעביר תהליך של הבחלה, וזנים בעלי פרי שאינו עפיץ בעודו קשה על העץ. העפיצות, הקרשת הרוק והמרירות, הנגרמת עקב המצאות הטאנין בפרי, מונעת את אכילת הפרי לפני שהוא בשל לחלוטין ישירות מן העץ ברוב הזנים.

האפרסמון הפך במאה העשרים לפרי מסחרי, הביקוש אליו גדל מאוד, ובאזורים נוספים, לבד מסין ויפן, מגדלים אותו בצורה מסחרית. בהם איטליה, ברזיל, ארגנטינה, הרפובליקות האסיאתיות של ברית המועצות לשעבר, דרום אוקראינה, צפון הודו, אוסטרליה הדרומית, דרום צרפת, צפון אפריקה וישראל.

האפרסמון זקוק למנות קור מועטות, העץ נמוך ונוח לקטיף ולעיצוב, והשלכת הסתווית שלו צבעונית ונחשבת ליפה. העלים של האפרסמון עומדים בשלכת בגוונים של אדום וכתום. לאפרסמון יש יכולת להצמיח ייחורים משורשי העץ, גם במרחק רב מעץ האם. פריו מכיל כמות גדולה של ויטמין A, אבל עיכולו קשה לקבוצות מסוימות באוכלוסייה, ורצוי לא להפריז באכילתו.

==גידול האפרסמון בישראל== 
[[מטע אפרסמונים בשלכת בחורף]]
עצי האפרסמון הראשונים הובאו ארצה בראשית המאה העשרים. עם זאת, במשך שנים רבות, עד לאחר הקמת המדינה, הוא היה מצוי רק בתחנות הניסיונות ובחלקות תצפית מעטות. פיתוח מוצלח של שיטות ההבחלה יצר אפשרות לגידול של הפרי באופן נרחב, ובעיקר של הזן "טריומף". בשנות האלפיים, מטעי האפרסמון משתרעים על עשרות אלפי דונמים, והיצוא למדינות אחרות מגיע לכמה עשרות-אלפי טונות בשנה. כמות הסוכר בפירות המגודלים בישראל נחשבת גבוהה במיוחד (22 עד 25 אחוזים), דבר המהווה יתרון על פני פירות מארצות אחרות עם כמות סוכר קטנה יותר.

זני האפרסמון הלא עפיצים אינם מצויים במטעים, אבל מצויים הרבה בגינות פרטיות ובחצרות.

==קישורים חיצוניים==

* 
* 

==הערות שוליים==

קטגוריה:טקסונים שתוארו בידי קארל ליניאוס הצעיר
קטגוריה:צמחים שתוארו ב-1782
קטגוריה:ערכים שבהם תבנית בריטניקה אינה מתאימה
קטגוריה:פירות נשירים
קטגוריה:אבניים
קטגוריה:סין: עצים
פיל צימרמן

פיליפ ר. "פיל" צימרמן (נולד ב-12 בפברואר 1954) הוא יוצר PGP, תוכנת הצפנת הדואר האלקטרוני הנפוצה בעולם.

נולד בקמדן, ניו ג'רזי. למד פיזיקה באוניברסיטת אטלנטיק בפלורידה, ומאוחר יותר למד גם מדעי המחשב.

==פועלו==
צימרמן היה הראשון להפיץ בפומבי מנגנון הצפנה-אסימטרית (מבוססת מפתח ציבורי). הפעולה הובילה לכך שרשויות המכס בארצות הברית הובילו במשך שלוש שנים חקירה פלילית נגד צימרמן, משום שכאשר הוציא לאור בחינם ב-1991 את תוכנת PGP דרך האינטרנט הפר את הגבלות ארצות הברית בנוגע לתוכנות הצפנה. לאחר ביטול ההאשמות מצד הממשל בסוף שנת 1996, יסד צימרמן את PGP Inc. החברה נמכרה לחברת הענק Network Associates בדצמבר 1997 וצימרמן כיהן בחברה במשך שלוש שנים כחבר הנהלה. ב-2002 נקנתה PGP שנית, הפעם על ידי חברת PGP Corporation, שם צימרמן מועסק כיועץ-מומחה.

בתחילת שנת 2006 החל צימרמן בהפצת התוכנה Zfone המאפשרת ביצוע תקשורות שיחה קולית על גבי רשת האינטרנט (בפרוטוקול VoIP) תוך שימוש בהצפנה אסימטרית. מחלקת ההגנה של ארצות הברית שקלה להגיש תביעה נגד ההפצה שכן היא מקשה, ואף אינה מאפשרת במקרים מסוימים, ציתות לשיחות המתבצעות בארצות-הברית, דבר שמותר על פי חוק במספר מדינות שם.

צימרמן פעיל כיום ביוזמת אוניברסיטת סטנפורד, המרכז לחברה ואינטרנט.

==תמיכה ציבורית==
קטע הקוד השנוי במחלוקת קועקע על זרוע מפגין

לאחר התביעה של רשויות המכס נגדו היו רבים שראו בצימרמן גיבור חופש המידע ולא אויב מדינה. רבים ראו בתביעה על שחרור קטע הקוד חוסר הבנה טכנולוגית מצד התביעה ועל כן יצאו במחאה. כאקט הפגנתי הועלו באינטרנט קטעי קוד קצרים בשפות תכנות דוגמת Perl, והופצו בקהילות קוד פתוח והאקרים ומשם הועברו להדפסה על פרטי לבוש וסטיקרים. מקרה קיצוני של התופעה היה קיעקוע קטע הקוד על זרוע אדם.

==מחוות והוקרה==
צימרמן קיבל מספר פרסים על עבודתו החלוצית בהצפנה:

* 1995 - ניוזוויק מנה את צימרמן עם 50 האנשים המשפיעים ביותר על האינטרנט תחת רשימת ה-Net 50
* 1995 - פרס החלוציות מאת קרן החזית האלקטרונית
* 1995 - פרס קרייזלר על חדשנות בעיצוב
* 1996 - פרס נורברט וינר לאחריות קהילתית ומקצועית על קידום השימוש האחראי בטכנולוגיה
* 1998 - פרס על מפעל חיים מאת Secure Computing Magazine
* 1999 - פרס לואי בראנדי מאת Privacy International
* 2000 - הוכתר כאחד מעשרת המחדשים ביותר בתחום האי-ביזנס על ידי Infoworld
* 2001 - הוסף לרשימת היכל התהילה של תעשיית CRN.

==לקריאה נוספת==
* סיימון סינג, סודות ההצפנה, תרגום: זהר בר-אור, ספרי עליית הגג (ידיעות אחרונות), 2003.

==קישורים חיצוניים==

* 

* [http://www.philzimmermann.com עמוד הבית של פיל צימרמן]
* [https://web.archive.org/web/20041230152556/http://www.pgp.com/ אתר חברת PGP Corporation]
* 
* [http://www.wired.com/news/privacy/0,1848,47551,00.html כתבה במגזין WIRED הסוקרת את התביעה בנושא שחרור PGP]
* [https://web.archive.org/web/20060614101242/http://www.infoworld.com/article/06/05/22/78556_HNzfoneencryptsvoip_1.html כתבה באתר InfoWorld על Zfone והמחלוקת סביב הפצתו]
* [https://web.archive.org/web/20080302165232/http://www.pgpi.org/doc/whypgp/en/ ?Why do you need PGP]

קטגוריה:מדעני מחשב אמריקאים
קטגוריה:קריפטוגרפים אמריקאים
קטגוריה:פעילי תוכן חופשי
קטגוריה:בוגרי האוניברסיטה האטלנטית של פלורידה
קטגוריה:זוכי פרס נורברט וינר על אחריות חברתית ומקצועית
קטגוריה:אמריקאים שנולדו ב-1954
צ'ארלס וילקס

צ'ארלס וילקס (3 באפריל 1798 - 8 בפברואר 1877), מגלה ארצות וקצין בחיל הים האמריקאי.

== תחילת דרכו ==
וילקס נולד בעיר ניו יורק בשנת 1798, הצטרף לחיל הים האמריקאי אחרי ששרת מספר שנים בצי הסוחר, ומונה בראש מחסן המפות והכלים בשנת 1833.

== תקופתו כמגלה ארצות ==
בשנים 1838–1842 הוא פיקד על משלחת החקר של ארצות הברית - המשלחת האמריקאית הראשונה לאנטארקטיקה, שנודעה בשם משלחת וילקס. במהלך המסע, סקרו וילקס וצוותו את היבשת האנטארקטית וכן כ - 280 איים באוקיינוס השקט ובחוף האמריקאי של האוקיינוס השקט. הייתה זו משלחת שמיפתה יותר שטח וים מכל ניסיון קודם לחקור את אנטארקטיקה ואת האוקיינוס השקט, למעט ג'יימס קוק. וילקס היה בן זמנו של חוקר אנטארקטיקה הבריטי, ג'יימס קלארק רוס, ועל שמם של השניים נקראים אתרים טבעיים באנטארקטיקה. מדף קרח הנמצא סמוך לארץ וילקס נקרא על שמו של רוס.

== תקופתו כקצין בחיל הים האמריקאי ==
בהיותו קצין בתחילת מלחמת האזרחים האמריקנית, פיקד וילקס על ספינת המלחמה סן חסינטו ב-8 בנובמבר 1861, ויירט את ספינת הדואר הבריטית טרנט בתעלת בהאמה, שם מצא ושבה את ג'יימס מסון ואת ג'ון סלידל, נציבי הקונפדרציה לבריטניה. "פרשת טרנט", כפי שכונתה, הייתה חבית חומר נפץ דיפלומטית. בראשית הפרשה קבלו את וילקס בתשואות אבל ממשל לינקולן הרגיש עצבנות מה לנוכח האפשרות שבריטניה תהפוך לבעלת - בריתם של אנשי הקונפדרציה ותכריז מלחמה על ארצות הברית, וכך שוחררו השבויים. בשנת 1866 יצא צ'ארלס וילקס לגמלאות בדרגת סגן - אדמירל, לאחר שנטל תפקיד בהקמת המיצפה הימי של ארצות הברית בוושינגטון. הוא מת ב-8 בפברואר 1877.

==קישורים חיצוניים==

* 
* 
* 

קטגוריה:אדמירלים בצי ארצות הברית
קטגוריה:מגלי ארצות אמריקאים
קטגוריה:אנטארקטיקה: מגלי היבשת
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1798
קטגוריה:אמריקאים שנפטרו ב-1877
הר רוריימה

הר רוריימה (בשפות אחרות: Monte Roraima, Cerro Roraima, Pico do Roraima, Roroima) הוא הגבוה ביותר בשרשרת הרי השולחן (או הטפויים) שמשתרעת על פני ונצואלה, גיאנה ומדינת רוריימה שבברזיל. ונצואלה מתנגדת להכללה זו ותובעת ריבונות על האזור בגיאנה המכיל את הר רוריימה, חבל ארץ המכונה על ידי ונצואלה גיאנה אסקיבה. בגיאנה זו הרמה הגבוהה ביותר, אך בוונצואלה ובברזיל ישנם הרים גבוהים יותר.

רוריימה היא רמה המורכבת מאבן חול שמתרוממת מעל לסוואנות וליערות הסובבים, ומהווה את הנקודה המפרידה בין ונצואלה, גיאנה וברזיל. מפגש שלושת הגבולות נמצא בגובה 2,739 מטר, בפינה הדרומית-מזרחית של הפארק הלאומי קנאימה, ונצואלה.

הרי השולחן של הפארק נחשבים לאחת מהתופעות הגאולוגיות העתיקות ביותר על פני כדור הארץ, ומעריכים שהם נוצרו בעידן הפרקמבריון, לפני כ-2 מיליארד שנה.

גובהה הממוצע של הרמה כ-2,500 מטר, ובמקומות בהם השיפועים תלולים, דרכי הגישה לאזור קשות במיוחד. למרות זאת, היה זה הטפוי המשמעותי הראשון שהעפילו לפסגתו: סיר אוורארד אם טורן העפיל אל הפסגה המיוערת ב-1884 וצפה אל הרמה משופעת המים והרוחות.

רעיון מקובל הוא שדיווחי משלחות ויקטוריאניות קדומות שנשלחו להר סיפקו לסר ארתור קונאן דויל השראה לכתיבת סיפור ההרפתקאות הקלאסי "העולם שאבד".

==מסלולי טיפוס==
ממוזער
כיום, הר רוריימה הוא יעד לטיולי טרקים. כמעט כל מי שמטפס על ההר מגיע אליו מהצד הוונצואלי. רוב המטפסים שוכרים מדריך מן הכפר הסמוך - פאראטפוי. למרות שהמעבר המגיע לרמה מסומן היטב והטיול בו פופולרי, קל מאוד ללכת לאיבוד על פסגת ההר מפני שישנם רק מעט נתיבים ברורים, והעננים הקרובים המכסים את סביבת הפסגה גורמים לראוּת במקום להיות בעייתית. פירוש המילה פאראטפוי הוא "אל הטפוי". המרחק מן הכביש המהיר הסלול הוא קצר וניתן להגיע ממנו בקלות ברכב שטח, או במכונית בקושי רב אם תנאי הכביש, שאינו סלול, טובים באופן יוצא דופן. המסלול ניתן למעבר גם ברגל, מסלול הלוקח כיום אחד. מפאראטפוי, רוב המטפסים מבלים יום שלם בהגעה לבסיס ההר, ויום נוסף בטיפוס בגרם המדרגות "El Rampa" - גרם מדרגות טבעי, כמו מעבר, למעלה לעבר הפסגה. יומיים נוספים נדרשים בדרך כלל על מנת לחזור, ומטיילים רבים מעדיפים לבלות יום אחד בפסגת ההר כדי להשלים טיול בן חמישה ימים.

המסלול הלא-טכני היחיד לפסגה הוא מסלול הפאראטפוי; כל גישה אחרת להר דורשת ציוד טיפוס. על ההר טיפסו גם מכיוון גיאנה וברזיל, אך מסלולים אלו מצריכים שליטה ביכולות טיפוס טכני.

==עולם הצומח==
שליש ממיני הצמחים בהר רוריימה התפתחו שם, והם מינים המיוחדים לרמה זו. סביבות החיים מאופיינת בגשם היורד כמעט בכל יום מימות השנה. כמעט כל השטח עשוי אבן חול חשופה ולכן לשורשי הצמחים קשה במיוחד להיאחז בקרקע. רוב חומרי המזון שנמצאים בקרקע נשטפים בשיטפונות שיורדים בקצות הצוקים ויוצרים חלק ממפלי המים הגבוהים ביותר בעולם. בשל המחסור בחומרי מזון, הפכו צמחים רבים לצמחים טורפים. סוגי צמחים אלו הם קנקן הביצה, מספר מינים של טללית, וצמחים מסוג הנאדידים.

==ראו גם==
*גאוגרפיה של ברזיל

==קישורים חיצוניים==

* [https://web.archive.org/web/20060509023541/http://www.discovervenezuela.net/it/tours/monteroraima.asp הר רוריימה ב-Discover Venezuela]
* [http://www.peakbagger.com/peak.aspx?pid=8684 הר רוריימה ב-Peakbagger.com]
* [http://www.summitpost.org/show/mountain_link.pl/mountain_id/2152 הר רוריימה ב-SummitPost.org]
* [https://web.archive.org/web/20061205055312/http://thelostworld.org/ TheLostWorld], מידע על הר רוריימה ועל הפארק הלאומי קניימה.
* 

רוריימה, הר
רוריימה, הר
רוריימה, הר
רוריימה, הר
קטגוריה:רוריימה
STS-9

STS-9, ידועה גם בשם (Spacelab 1), הייתה הטיסה התשיעית בתוכנית מעבורות החלל של ארצות הברית, והשישית של מעבורת החלל קולומביה לחלל.

== צוות ==
* מפקד: ג'ון יאנג 
* טייס: ברוסטר שו 
* מומחה למשימה: אוון גאריוט 
* מומחה למשימה: ד"ר רוברט פארקר (Dr. Robert A. Parker)
* מומחה מטען: ד"ר ביירון ליכטנברג 
* מומחה מטען: ד"ר אולף מרבולד 

=== צוות גיבוי ===
* מומחה מטען: וובו אוקלס 
* מומחה מטען: מייקל למפטון (Michael Lampton)

== המשימה ==
המשימה יצאה לחלל עם המספר הרב ביותר אנשי צוות שיצאו עד אותה התקופה (6 אנשי צוות).

השיגור נערך ב-28 בנובמבר 1983 השעה 11:00:00 בבוקר לפי שעון החוף המזרחי של ארצות הברית. במקור, תוכנן השיגור חודשיים קודם לכן, אך נדחה לאחר שנתגלתה דליפה בנחיר הפליטה של רקטת ההאצה הימנית. דבר זה גרם להחזרתה של המעבורת לבניין ההרכבה, לשם החלפת הנחיר.

לראשונה טסו שני אנשי צוות שהם לא אסטרונאוטים. שני מומחי המטען: חוקר מטעם המכון הטכנולוגי של מסצ'וסטס, ד"ר בירון ליכטנברג, וד"ר מרבולד, אזרח מערב גרמניה שהיה גם הראשון בתוכנית החלל שאינו אזרח ארצות הברית.

המשימה כולה הוקדשה ל"מעבדת החלל" (Spacelab 1), פרויקט משותף של נאס"א וסוכנות החלל האירופאית. התוכנית הראתה יכולת למחקר מתקדם בחלל, עבודת צוות, ותיאום מוחלט בין נאס"א לסוכנות החלל האירופאית. המימון ל"מעבדת החלל" בא מצד סוכנות החלל האירופאית.

הצוות התחלק לשני צוותים של 3, וכל צוות עבד בתורו 12 שעות. יאנג, פארקר ומרבולד כונו "הצוות האדום" בעוד ששאו, גריוט וליכטנברג כונו "הצוות הכחול".

72 ניסויים מדעיים נערכו במשימה זו, בתחומי האסטרונומיה, פיזיקה אטמוספירית ופיזיקה של פלזמה, פיזיקה של השמש, מדעי החיים ותצפיות על כדור הארץ. בשל העובדה שהכל עבד ללא תקלות, הוארכה המשימה ביום, וסה"כ 10 ימים של שהייה בחלל. משימה זו הייתה הארוכה ביותר עד אותה שנה.

הנחיתה התעכבה במשך שמונה שעות, לאחר ששני מחשבי ניווט על סיפון המעבורת הפסיקו לפעול, כמו גם מערכת מדידה אינרציאלית. במהלך הנחיתה, פרצה אש באחת המשאבות ההידראוליות, עקב דליפה שהגיבה להידרזין במכלול המנוע האחורי. הדליפה שיתקה גם את המשאבה השנייה, לאחר שכובתה. לו פרצה הדליפה מספר שניות קודם לכן, כל שלוש המשאבות היו עלולות לצאת מכלל פעולה, השליטה במעבורת הייתה אובדת, וקרוב לוודאי שהייתה מתרסקת על קרקע המדבר.

== סמל המשימה ==
בסמל המשימה מתוארת המעבורת ו"מעבדת החלל" שהיא נושאת בתא המען. תשעת הכוכבים מאחורי המעבורת, מתאר את מספר הטיסה (הטיסה התשיעית).

== ראו גם ==
* משימות מעבורות החלל

== קישורים חיצוניים ==

* 
* [https://web.archive.org/web/20070626195840/http://science.ksc.nasa.gov/shuttle/missions/sts-9/mission-sts-9.html סיכום המשימה באתר נאס"א]
* [https://www.youtube.com/watch?v=BaATwXGiX_0 סרטון על המשימה]
* [http://spacefacts.de/mission/english/sts-9.htm תיאור המשימה]

== הערות שוליים ==

STS-009
קטגוריה:1983 בארצות הברית
מאיה (מיתולוגיה)

הרמס ומאיה. פרט מציור על אמפורה אטית, 500 לפנה"ס לערך.
מאיה (יוונית עתיקה: Μαία), במיתולוגיה היוונית היא הבכירה שבפליאדות, שבע בנות אטלס ופלאיונה. מאיה הייתה הבכורה, והיפה שבהן. בגלל שהייתה ביישנית, היא חיה במערה בקילנה. זאוס התאהב בה מרוב יפייה, התגנב אליה למערה בלילה. היא הרתה לו וילדה את האל הרמס. מאיה גידלה גם את התינוק ארקאס שחולץ מבטן אמו, הנימפה, קליסטו, בעודה גוועת מהחץ שארטמיס ירתה בה. זאוס, שהציל את התינוק הביאו למאיה.

אחרי שהרמס נולד, מאחר שמדובר בתינוק חכם מאוד, הוא הסתובב בחצר באזור המערה שלהם. הוא מצא צב ליד הגדר ועשה ממנו את הנבל הראשון. אחר כך מאחר שחשק באכילת בשר, גנב את הפרות של אפולו, ואחר כך נתן לאפולו את הנבל בתור פיצוי על הפרות..

==מאיה במיתולוגיה הרומית==
מקבילתה הרומאית היא מאיה מאייסטאס (Maia Maiestas), הנקראת גם פאונה (Fauna), אופס (Ops) והאלה הטובה (Bona Dea). האלה מאיה הרומאית היא אלת האביב והפריון, על שמה נקרא חודש מאי, שהימים הראשון והחמישה-עשר בו הוקדשו לה. מאיה נקשרה גם לאל וולקן, ובאחד בחודש הקריב כהן וולקן לכבודה חזירה הרה, קורבן הראוי לאלת אדמה כמו "האלה הטובה". האלה מאיה הייתה אלת נשים בלבד, וגברים לא הורשו להיכנס למקום הפולחן שלה.

==בתרבות==
האסטרואיד שהתגלה על ידי הוראס טאטל, נקרא על שמה.

== ראו גם ==

* רוזמרטה

==לקריאה נוספת==
*שירים הומריים - המנונות / אפיגראמות / מלחמת הצפרדעים והעכברים. תרגם מיוונית שלמה שפאן. ירושלים, מוסד ביאליק, תשט"ז-1956.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלות רומיות
קטגוריה:אלים יווניים
קטגוריה:אלות אדמה
קטגוריה:דמויות מהמיתולוגיה שעל שמן כוכב לכת מינורי
ז'אירזיניו

ז'איר ונטורה פיליו (Filho), הידוע בכינוי ז'אירזיניו (Jairzinho, נולד ב-25 בדצמבר 1944, בריו דה ז'ניירו), הוא כדורגלן עבר ברזילאי. היה מכוכבי נבחרת ברזיל במונדיאל 1970 במקסיקו. הוא הכדורגלן היחיד בהיסטוריה של המונדיאל אשר הבקיע שער בכל אחד ממשחקי טורניר הגמר, כאשר הבקיע שבעה שערים במקסיקו 1970.

== קריירה ==
ערך את הופעת הבכורה שלו בבוטפוגו כבר בגיל 17. בתחילה, בתפקיד קיצוני שמאלי. כאשר הקיצוני הימני של בוטפוגו, באותה עת, היה גארינצ'ה, שהיה גיבורו של ז'אירזיניו הנער. ברוב משחקיו הראשונים הוא שיחק באגף השמאלי או כחלוץ מרכזי. כאשר גארינצ'ה נפצע, החליף אותו ז'אירזיניו ותיפקד כקיצוני ימני, עמדה בה התברר הוא מצטיין במיוחד. 

את הופעת הבכורה שלו בנבחרת הלאומית ערך בגיל 19 ב-1964 כנגד פורטוגל. גם כאן, כמחליפו של גארינצ'ה הפצוע. הוא אף השתתף בטורניר הגביע העולמי באנגליה ב-1966. מאחר שעמדת הקיצוני הימני הייתה מאוישת על ידי גארינצ'ה, חזר ז'אירזיניו לעמדת הקיצוני השמאלי בטורניר באנגליה, אולם, ללא הצלחה רבה והטורניר נסתיים בכישלון צורב לנבחרת הברזילאית אשר לא הצליחה להעפיל לרבע הגמר מהבית המוקדם.

בטורניר הגמר של הגביע העולמי במקסיקו ב-1970 שיחק ז'אירזיניו בתפקיד הקיצוני הימני. במשחקי הבית המוקדם שנערכו בגוודלחרה הוא כבש שני שערים במשחק הניצחון על צ'כוסלובקיה 4:1. במשחקה השני של ברזיל, כנגד אנגליה הוא כבש את שער הניצחון (1:0) לאחר מהלך כדרור של טוסטאו ומסירה מבריקה של פלה. הוא כבש שער נוסף בניצחונה של ברזיל על רומניה 3:2. ברבע הגמר כבש שער מול פרו (4:2) ובחצי הגמר כבש מול אורוגוואי (3:1). במשחק הגמר, מול נבחרת איטליה, כבש את השער השלישי בניצחון נבחרתו 4:1. למרות שהבקיע שבעה שערים בששת משחקי נבחרתו, לא זכה ז'אירזיניו בתואר מלך השערים. הקדים אותו החלוץ הגרמני גרד מילר עם 10 שערים שכבש בטורניר.

הוא שיחק בנבחרת הלאומית גם במסגרת מונדיאל 1974 ואף כבש שני שערים בטורניר. לאחר הטורניר עבר לשחק בצרפת במדי מרסיי, אך חזר במהרה לברזיל שם הצטרף לקרוזיירו. למרות שלא שותף בסגל למונדיאל 1978, הוא המשיך לשחק בנבחרת ברזיל עד מרץ 1982, עת שיחק את משחקו האחרון במדיה נגד נבחרת צ'כוסלובקיה (1-1). הוא כבש 34 שערים לזכות ברזיל ב-82 משחקים בינארציים בהם לבש את מדי הנבחרת הלאומית.

ז'אירזיניו סיים את קריירת המשחק שלו בקבוצת פורטוגיזה מוונצואלה. הוא עבר לקריירת אימון ובשנים האחרונות אימן את נבחרתה הלאומית של גבון. הוא פוטר ממשרה זו לאחר הפסדה של גבון לאנגולה בלואנדה במסגרת המשחקים המוקדמים למונדיאל 2006. הישגו הגדול ביותר כמאמן הוא, כנראה, גילויו של רונאלדו בגיל 14. הוא הבחין בכישרונו והמליץ עליו לקבוצתו בעבר, קרוזיירו.

ז'אירזיניו הצטיין במהירותו הגבוהה שסייעה לו לחלוף תוך כדי כדרורים מהירים על מגיני היריב. הייתה לו שליטה טובה בכדור בשתי רגליו ובעיטה חזקה ומדויקת. סבל מפציעות רבות, דבר אשר פגע בקריירה שלו בצורה קשה.

==קישורים חיצוניים==

 
 

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני בוטפוגו
קטגוריה:כדורגלני אולימפיק מרסיי
קטגוריה:כדורגלני קייזר צ'יפס
קטגוריה:כדורגלני קרוזיירו
קטגוריה:כדורגלני פורטוגזה
קטגוריה:כדורגלני נבחרת ברזיל
קטגוריה:מאמני כדורגל ברזילאים
קטגוריה:מאמני נבחרת גבון בכדורגל
קטגוריה:כדורגלני מונדיאל 1974
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:ברזילאים שנולדו ב-1944
מפיק (לשון)

מַפִּיק (בארמית: מוציא, בעברית מילה נרדפת ל"מְבַטֵּא") הוא סימן דיאקריטי במערכת הכתב העברי. תפקידו לסמן שהאות ה בסוף מילה מייצגת עיצור ולא תנועה.

המפיק מסומן באותו סימון כמו דגש קל ודגש חזק, בנקודה באמצע האות, משום שהעיצור ה' איננו מקבל דגש בהיותו עיצור סדקי.

ישנם כמה תנאים לקיום מפיק, והם:
*בסוף מילה.
*כאשר ה-ה' אינה מנוקדת (פתח גנוב אינו ניקוד).
*כאשר ה-ה' נמצאת בהברה המוטעמת.

==מקרים שהמפיק משמש בהם==
#כינויי מושא-פועל + אותה (לדוגמה: הלבישהּ במובן הלביש אותה).
#בכינוי חיבור לנסתרת: שם + שלה (לדוגמה: סִפְרָהּ, בֵּיתָהּ), ובארמית גם לנסתר (לדוגמה: שְמֵהּ - השם שלו). 
#*בכינוי חבור לנסתרת בשם עצם בהטיית רבים, כמו ב"יְלָדֶיהָ", ה-ה' מנוקדת בתנועה, ולכן אינה מנוקדת במפיק.
#מילת יחס בנטייה של נסתרת (לדוגמה: של+היא=שלהּ, ב+היא=בהּ).
#*יוצאת דופן היא המילה "ממנה", שבה לא יופיע מפיק כיוון שה-ה' אינה בתוך הברה מוטעמת.
#במילים בהן אות השורש האחרונה (למ"ד הפועל) היא ה' עיצורית. במילים משורשים אלו מנוקדת ה-ה' במפיק גם בהברות לא-מוטעמות, כמו במילה "גֹּבַהּ". השורשים הנפוצים הם (ג"ן כת"ם):
#*ג ב הּ
#*נ ג הּ
#*כ מ הּ
#*ת מ הּ
#*מ ה מ הּ

===מקרים נדירים===
#במילים הנגזרות מהשם המפורש: הַלְלוּיָהּ, וגם במילה אֱלוֹהַּ.
#במילות קריאה מסוימות: הָהּ!

==מפיק באותיות אחרות==
במסורה, בספר דקדוקי הטעמים לאהרן בן אשר, בספר מכלול של הרד"ק ובספרי מדקדקים נוספים, השם מפיק אינו כינוי רק לנקודה בתוך האות ה אלא גם לאותיות ו, י כשהן עיצוריות, אף על פי שאין בהן נקודה, וכך מוצאים אנו את הביטויים "מפיק ה"א", "מפיק וא"ו" ו"מפיק יו"ד".

באופן נדיר מזדמנות בנוסח המסורה של המקרא אותיות א שמופיעה בהן נקודה באמצען, ונקודה זו מוסברת גם היא כמפיק שמטרתו להדגיש את הגיית העיצור א ללא הבלעה. ישנם כתבי יד מקראיים שבהם נפוץ סימון המפּיק בעזרת נקודה בכל אמות הקריאה כשהן עיצוריות. בכמה כתבי יד של המשנה מופיעה נקודה תחת האות י בסופי מילים מן הצורה שמיִי (שמאי), גביִי (גבאי), ויש המסבירים אף נקודה זו כמפיק.

== הקלדה ==
המפיק נראה כמו דגש ומוקלד באותו אופן. כך מקלידים את המפיק במערכות הפעלה שונות:
* Windows 8 וגרסאות חדשות יותר, ומערכות לינוקס (ת"י 1492 2012): צירוף של מקש Alt ימני והאות ד
* Windows 7 וגרסאות ישנות יותר: בזמן ש־Caps Lock דלוק, לחיצה על (סימן שווה)
* macOS: Option והאות ת
* אנדרואיד (מקלדת Gboard): הקשה ארוכה על האות ד

==קישורים חיצוניים==

*[http://www.safa-ivrit.org/dikduk/mapik.php המפיק] באתר "השפה העברית"

==ביאורים==

קטגוריה:ניקוד עברי
תורת M

תורת M היא היפותזה פיזיקלית המאחדת את חמש תורות המיתרים המוכרות. משמעות ה־M היא ממברנה או כפי שכמה מתייחסים אליה - מסתורין. אדוארד ויטן מאוניברסיטת פרינסטון העלה את אפשרות קיומה של תאוריה זו בשנת 1995, והוא נתן בעזרתה הסבר למספר עקרונות ידועים של דואליות בין תורות מיתרים. נקודת זמן זו נחשבת כתחילת "המהפכה השנייה של תורת המיתרים". 

השוואה בין חלקיקים נקודתיים מתנגשים (צד שמאל) ומיתרים סגורים מתנגשים (צד ימין). הזמן הוא הציר האנכי והמרחב מיוצג על ידי הציר האופקי
אחד היתרונות הבולטים של תורת M הוא יכולתה להוות בסיס לאיחוד בין תורת היחסות הכללית ומכניקת הקוונטים, כלומר להיות תורה של כבידה קוונטית. אולם, אף על פי שתורת M מהווה התפתחות תאורטית חשובה בפיזיקת החלקיקים, עדיין אין לה תחזיות שיכולות להיבדק בניסוי.

==תורת המיתרים==
על פי תורת המיתרים, חלקיק אלמנטרי אינו נקודה אלא מיתר, ובדומה למיתר בכלי נגינה, התנודות שלו קובעות את תכונותיו. אורכו האופייני של מיתר פיזיקלי הוא אורך פלאנק, והמיתר יכול להוות עקומה סגורה או פתוחה.

על פי אחת האפשרויות המבטיחות של תורת המיתרים המרחב־זמן בנוי מ־10 ממדים, כאשר מתוכם תשעה הם ממדי מרחב, ואחד הוא מימד זמן. וזאת בניגוד לארבעת הממדים המוכרים מתורת היחסות הפרטית (ממד אחד של זמן ושלושה ממדים של מרחב). הממדים הנוספים חייבים להיות קטנים, וכנראה גם קומפקטיים, על מנת להתאים לתצפיות הנוכחיות על מבנה המרחב. 

בשנת 1995 היו מוכרות כבר 5 תורות מיתרים ב־10 ממדים. הן קרויות: סוג I, סוג IIA, סוג IIB, סוג HO, וסוג HE. כל התורות כוללת בתוכן סופר־סימטריה בין פרמיונים ובוזונים, וההבדלים ביניהן מתבטאים בעיקר בסוג המיתרים (פתוחים או סגורים) ובחבורת הסימטריה אשר מגדירה את אוסף המיתרים של התאוריה.

==איחוד של תורות המיתרים==
[[אדוארד ויטן, הוגה התאוריה]]
בתחילת שנות ה־90, הוכח שתורות המיתרים השונות קשורות בדואליות, הוכחה שאפשרה לפיזיקאים לייחס את התיאור של עצם בתורת מיתרים אחת, לתיאור של עצם בתורת מיתרים אחרת. באופן כללי ניתן לומר שאם מבצעים טרנספורמציה מסוימת לגדלים המוגדרים בתורת מיתרים אחת אז מקבלים תורת מיתרים אחרת. כך למשל דואליות T שמכילה טרנספורמציה של תנע ושל מרחק תחליף בין תורת מיתרים מסוג IIA ותורת מיתרים מסוג IIB. דואליות נוספת, הקרויה S, מקשרת בין תורת מיתרים שמוגדרת בה עצמת אינטראקציה חזקה ותורת מיתרים שמוגדרת בה עצמת אינטראקציה חלשה.

יחסים אלה בין התורות מרמזים על האפשרות שכל תורת מיתרים יחידה, היא בעצם מבט שונה של תאוריה אחת, כללית יותר. אדוארד ויטן הציע בשנת 1995 מסגרת של איחוד בין חמש תורות המיתרים על בסיס יחסי הדואליות וסיפק את המבנה המתמטי ההתחלתי של התאוריה המאוחדת, אשר נקראה בפיו "תורת M". תורת M חוזה ממד נוסף על 10 הממדים של תורות המיתרים השונות, ובסך הכל יש בה 11 ממדים. ויטן עצמו לא נתן הסבר למשמעות האות M אשר מופיעה בשם התאוריה, ומאז מופיעים ניחושים שונים לפשר האות. יתרה מכך, התאוריה שהוא הציע איננה שלמה. ניסוח מדויק ומלא של תורת M הוא אחד האתגרים הנוכחיים של הפיזיקה התאורטית. כן, קיימים מאמצים לחפש אפשרות לבדוק אותה בניסוי, כלומר להציע ניסוי שיוכל לאשש את התאוריה. נכון לשנת 2018, משימה זו טרם הושגה.

==ראו גם==
* תורת המיתרים
* המודל הסטנדרטי
* חור שחור זעיר
* מיון החלקיקים
* יריעת קאלאבי-יאו

==קישורים חיצוניים==
* [http://superstringtheory.com אתר המוקדש לתורת המיתרים]

קטגוריה:ערכים שבהם תבנית בריטניקה אינה מתאימה
קטגוריה:תורת המיתרים
קטגוריה:כבידה קוונטית
994

== אירועים ==
* אוטו השלישי הופך לבגיר ומוכתר כקיסר האימפריה הרומית הקדושה
* אתלרד השני משלם כ-20,000 לירות דמי חסות למלך הויקינגים, אולף הראשון מנורווגיה, כדי שזה לא יפלוש לאנגליה
* בניית מסגד אל-עסכרייה בסמרא, עיראק
* הוויקינגים מתיישבים בשטדה, (כיום בגרמניה)
* רדיפות נגד יהדות צרפת

== נולדו ==
* קאנוט הגדול, מלך דנמרק ואנגליה (מת 1035)

== נפטרו ==

== לוח שנה ==









==קישורים חיצוניים==
הגרעין הפאראוונטריקולרי

הגרעין הפאראוונטריקולרי (באנגלית: Paraventricular nucleus ובראשי תיבות PVN) הנמצא במוח, הוא צביר תאי עצב בהיפותלמוס המייצר הורמונים ומוליכים עצביים ובהם וזופרסין ואוקסיטוצין. זו קבוצה של נוירונים שמתעוררת לפעולה בעקבות שינויים פיזיולוגיים, ובכללם לחץ.

הגרעין הפאראוונטריקולרי נמצא סמוך לחדר השלישי במוח. הוא נמצא באזור הפריוונטריקולרי. אין לבלבל בין הגרעין הפאראוונטריקולרי לבין הגרעין ההפריוונטריקולרי, שנמצא מדיאלית יותר, מתחת לחדר השלישי. ה-PVN מרושת בכלי דם רבים ומוגן על ידי מחסום דם־מוח, למרות שהתאים הניאנדונדוקריניים מתפשטים לאתרים מעבר למחסום הדם-מוח.

==קישורים חיצוניים==

קטגוריה:מוח הביניים
קטגוריה:הורמונים
ויקינג (כדורגל)

מועדון הכדורגל ויקינג (בנורווגית: Viking Fotballklubb) הוא מועדון כדורגל נורווגי מהעיר סטוונגר. המועדון הוקם בשנת 1899 בעת שתחום הכדורגל הפך לפופולרי בעולם המערבי. בשנות ה-30 של המאה ה-20 במדי המועדון שיחק ריידר קוואמן שעד היום נחשב בין הכדורגלנים הבולטים של המדינה. מועדון זה הוא אחד המועדונים המובילים בנורווגיה עם שמונה אליפויות של ליגת העל הנורווגית, האחרונה מהם משנת 1991 וכן חמישה גביעי מדינה.

המועדון שיחק ברציפות בכל השנים בליגת העל הנורווגית, למעט העונות 1966/1967 ו-1987/1988. המועדון התפרסם מאוד ברמה הבין-לאומית כאשר בעונת הדיחה הקבוצה את צ'לסי מגביע אופ"א.

בעונת ירד המועדון לליגת המשנה הנורווגית, לאחר שסיים במקום האחרון בליגה הבכירה. בכך חזר לליגת המשנה לראשונה מזה 20 שנים.

בעונת 2018 המועדון סיים במקום הראשון בליגת המשנה וחזר לליגת העל.

==תארים==
;אליפויות ליגת העל הנורווגית
* אליפות: 8 (1958, 1972, 1973, 1974, 1975, 1979, 1982, 1991)
* סגנות: 2 (1981, 1984)

;הגביע הנורווגי
* זכייה: 5 (1953, 1959, 1979, 1989, 2001)
* סגנות: 5 (1933, 1947, 1974, 1984, 2000)

==הופעות באירופה==

* מוקדמות ליגת האלופות:
** סיבוב ראשון (7): 1973/1974, 1974/1975, 1975/1976, 1976/1977, 1980/1981, 1983/1984, 1992/1993

* גביע אופ"א:
** שלב הבתים (1): 2005/2006
** סיבוב שני (7): 1972/1973, 1982/1983, 1997/1998, 1999/2000, 2001/2002, 2002/2003, 
** סיבוב ראשון (3): 1979/1980, 1985/1986, 1995/1996 

* גביע אירופה למחזיקות גביע:
** סיבוב ראשון (1): 1990/1991

==קישורים חיצוניים==

* 

*
ויקינג
קטגוריה:קבוצות כדורגל שהוקמו ב-1899
קפה (צמח)

חלקי פרי הקפה:{{ש}}
1: מרכז.{{ש}}
2: פול קפה (אנדוספרם).{{ש}}
3: שכבת מוץ (קליפה).{{ש}}
4: כיסוי קלף (מעטפת גרעין קשה).{{ש}}
5: שכבת [[פקטין.
6: ציפה (פרי) (רקמה עסיסית אמצעית).
7: קליפה חיצונית.]]
קפה (שם מדעי: Coffea) הוא סוג צמח ממערכת בעלי פרחים, שבו כעשרה מינים שונים של עצים נמוכי קומה ושיחים. הצמח מוכר בעיקר בשל משקה הקפה המופק מקליית פולי הקפה, טחינתם וחליטתם.

הקפה צומח, כך במקור, באזורים בעלי אקלים טרופי או סובטרופי ובעיקר באפריקה ובאסיה. עם זאת, הקפה הובא לארצות דרום אמריקה וגדל באזורים הטרופיים שם בכמות גדולה מאוד, במיוחד בברזיל.

==מינים בסוג קפה==
*קפה רובוסטה
*קפה ערביקה
*קפה ליבריקה
*קפה צ'ריריאנה
*קפה מגניסטיפולה
*קפה ג'מייקה בלו מאונטיין
*קפה אמבוגנסיס
*קפה אנתוני
*קפה בנגלי
*קפה בוניסיס
*קפה בוניירי
*קפה קונגואי
*קפה גליאני
*קפה מאוריטני
*קפה מוגנטי
*קפה סטנופילה
*קפה לבאטי
*קפה פטרוקרפה
*קפה ביסטאי
*קפה נאמורוקנסיס
==ראו גם==
*קפה ספשלטי

==קישורים חיצוניים==

* 
* 
* 
* 

*
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
נורית גפן

נורית גפן (נולדה ב-10 באוקטובר 1944) היא אשת טלוויזיה ושחקנית ישראלית.

==ביוגרפיה==
נולדה בשם נורית מקובר ברמת גן, טרם קום המדינה, לברוך וגאולה מקובר. משפחת אביה מפולין ומשפחת אימה מסוריה. בגיל 16, החלה לצאת עם יהורם גאון. לאחר כשנתיים וחצי נפרדו.
בנעוריה, סבלה מעקמת ועברה ניתוח בגיל 17. עקב כך שוחררה משירות בצה"ל<ref></ref>.

בשנת 1969, בגיל 25, נישאה ליוצר יהונתן גפן בחצר ביתם של משה דיין ורות דיין. ב-1971 נולדה בתם, הסופרת והשחקנית שירה גפן, ובשנת 1973 נולד בנם, המוזיקאי אביב גפן.

בשנות השבעים נהפך בית המשפחה למוקד חשיפה, וקשיי משפחתה של גפן היוו עניין תקשורתי רב בעיתונים כמו "העולם הזה". לאורך השנים נהפכה גפן לדמות ציבורית, כשהתראיינה רבות על משפחתה הידועה, והודתה על תפקודה הלא יציב כאם לילדיה. גם גירושיה מיהונתן גפן היו מקור לעניין תקשורתי רחב.

בשנת 1979, בגיל 35 נרשמה ללימודי פילוסופיה והיסטוריה של המזרח התיכון באוניברסיטת תל אביב, והשלימה תואר ראשון. במקצועה, גפן היא מפיקת טלוויזיה ויחצ"נית, והיא שימשה חברת מערכת בערוץ השני ובערוצי הכבלים במשך למעלה משלושים וחמש שנה.

בשנת 1993, השתתפה בקליפ של בנה לשיר "בוכה על הקבר".
בשנת 2003 השתתפה בסרט "זהירות מצלמה" לצד יהודה ברקן וג'וזי כץ. באותה שנה השתתפה בסרט תיעודי על חיי בנה, "אביב", שרובו ערוך מחומר אותו צילמה בעצמה יחד עם בנה לאורך הנקודות החשובות בקריירה שלו.
בשנת 2005 שיחקה בסדרת הטלוויזיה של גור בנטביץ' "בסימן ונוס" לצד גורי אלפי, נטע גרטי ויהודה לוי.
בשנת 2007 השתתפה בסדרת הטלוויזיה "הבלוגרים", אשר שודרה בערוץ הילדים.

בשנת 2018 השתתפה בתוכנית המציאות תיעודית "אף פעם לא מאוחר" ששודרה ברשת 13.

החל משנת 2021 משמשת כפאנליסטית קבועה בתוכנית "גלית ואילנית". 

בשנת 2022 החלה להגיש את הפודקאסט "באות בזמן" עם הבמאית ומפיקה דליה גוטמן, עד לפרישתה באוקטובר 2023.

בשנת 2024 השתתפה כיועצת בתוכנית הטלוויזיה "מוקד 11" ששודרה בכאן 11. עוד ב-2024 החלה להגיש את הפודקאסט "מעניין לי את הסבתא" יחד עם נכדה דילן גפן. 

== אילן יוחסין ==
נורית גפן לצדו של בעלה לשעבר [[יהונתן גפן]]נורית גפן והמפיק [[דני פארן בעת עבודתה כמפיקה]]
==קישורים חיצוניים==

* 
* 
* 

==הערות שוליים==

קטגוריה:נשות טלוויזיה ישראליות
קטגוריה:אנשי טלוויזיה ישראלים
קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:משתתפי אף פעם לא מאוחר
נורית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1944
קטגוריה:ישראלים שנולדו ב-1944
ז'ורואנה

נהר הז'ורואנה הוא נהר במערב-מרכז ברזיל, במדינת מאטו גרוסו. הנהר עובר לאורכו של הפארק הלאומי ז'ורואנה. הפארק הוכרז ב-5 ביוני 2006, ושטחו כ-19,000 קמ"ר.

==קישורים חיצוניים==

* 

קטגוריה:ברזיל: נהרות
קטגוריה:יובלי האמזונאס
קטגוריה:מאטו גרוסו: גאוגרפיה
קטגוריה:מדינת אמזונאס: גאוגרפיה
אריסטרכוס מסאמוס

אַרִיסְטרכוֹס מסאמוס (ביוונית: Ἀρίσταρχος; 310 לפנה"ס - 230 לפנה"ס) היה אסטרונום ומתמטיקאי יווני, אשר נולד באי סאמוס ביוון העתיקה. 

אריסטרכוס היה מהראשונים להציע מודל הליוצנטרי של מערכת השמש, כלומר מודל הממקם את השמש ולא את כדור הארץ במרכז היקום הידוע (וזו גם הסיבה שהוא ידוע לפעמים כקופרניקוס היווני). רעיונותיו האסטרונומיים נדחו והוחלפו באלו של אריסטו ותלמי, אך כמעט אלפיים שנה מאוחר יותר זכו לתחייה, כשפותחו על ידי קופרניקוס.

על שמו קרוי מכתש אריסטרכוס. זהו המכתש הבוהק ביותר על הירח, וניתן לזהותו אף בעין בלתי מזוינת.

==מודל הליוצנטרי וממדי היקום==
אריסטרכוס הקדים את קופרניקוס בכ-1,700 שנה בכך שסבר שהשמש, ולא כדור הארץ, נמצאת במרכז היקום. כל שיש בידינו אודות המודל שלו הוא ציטוט של ארכימדס, שמצא לנכון לציין:
:.

רק ספר אחד של אריסטרכוס שרד, והוא עוסק בגודל ובמרחק של הירח והשמש. הספר עליו מדבר ארכימדס אינו בידינו. אף על פי כן ניכר מדבריו שאריסטרכוס היה האסטרונום הראשון שהבין עד כמה כבירים ממדי היקום בהשוואה לסולם המידות המקובל. כאמור, השקפתו של אריסטרכוס נדחתה על ידי בני זמנו. ללא רעיון כוח-המשיכה, קשה היה להצדיק מודל בו הארץ אינה במרכז ואילו במודל הגאוצנטרי הציעו כתחליף לכוח המשיכה חוק-טבע פשוט, והוא ש"טבעם של כל הגופים להמשך למרכז היקום" (שזהה עם מרכז הארץ).

==מדידת יחס הגדלים ארץ:ירח==
השיטה לפיה חישב אריסטרכוס את יחס הגדלים ארץ:ירח (לחצו על התמונה להגדלה)
הישג כביר של אריסטרכוס היה מדידה של יחס הגדלים בין הארץ לירח. בזכות מדידה זו יכול היה להעריך הן את גודל הירח (שכן היו כבר הערכות לגבי גודל כדור הארץ) והן את המרחק לירח - על ידי חישוב המרחק בו עצם בגדלו של הירח יראה בגודל זוויתי של כ-30 שניות.

לצורך המדידה נדרשו שעון חול וליקוי ירח. הרעיון של אריסטרכוס היה שמאחר ובעת הליקוי הירח חולף בצל כדור הארץ, יחס הזמנים בין התכסות בצל הארץ לבין יציאה ממנו הוא גם יחס הגדלים. המדידה הניבה תוצאה מדויקת כמעט - אריסטרכוס מדד יחס זמנים של 5 ל-19, שקרוב מאוד (כדי 97%) ליחס האמיתי.

==הערכת יחס המרחקים בין הארץ לירח ולשמש==
בשיטה זו העריך אריסטרכוס כבר לפני למעלה מ-2,000 שנה את היחס בין מרחק הארץ מהירח והשמש (לחצו על התמונה להגדלה)
הישג גדול נוסף של אריסטרכוס היה מדידת היחס בין המרחק ארץ-ירח למרחק ארץ-שמש. הוא התבסס על עבודותיהם של תאלס ואנכסגורס ולפיהן קבע שבעת שאנו צופים בחצי ירח (היינו, רביע ראשון או רביע שלישי של חודש סינודי) חייבת להיות זווית בת 90 מעלות בין השמש לירח ולארץ. נותר לו למדוד את הזווית בין השמש לירח כפי שהיא נראית מהארץ. במדידה זו שגה אריסטרכוס והגיע לתוצאה השגויה של 87 מעלות, בעוד שבפועל הזווית היא 89.85 מעלות. לכן שגה בתוצאה והסיק שהשמש רחוקה פי 19 מהירח, בעוד שבפועל היא רחוקה פי 375 לערך. עם זאת, מדידה זו היא מופת קדום לשיטה מדעית בפעולה, על אף שגיאת המדידה.

ארכימדס כתב שהזווית שאריסטרכוס מדד בין השמש לירח כפי שנראית מהארץ קרובה הרבה יותר לגודל הזווית במציאות, כדי דיוק של חצי מעלה. ככל הנראה ספרו של אריסטרכוס שבידינו נכתב בתחילת מחקריו, ובהמשך שכלל את מדידותיו והתקרב הרבה יותר לתוצאה הנכונה ואל המדידות האלה נחשף ארכימדס. כך גם ניתן להבין מאין שאב את רעיונותיו על ממדיו הכבירים של היקום.

==קישורים חיצוניים==

* 
* 

==הערות שוליים==

קטגוריה:אסטרונומים שעל שמם כוכב לכת מינורי
קטגוריה:מתמטיקאים שעל שמם כוכב לכת מינורי
קטגוריה:אסטרונומים יוונים
קטגוריה:מתמטיקאים מיוון העתיקה
קטגוריה:יוונים הלניסטיים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
קטגוריה:המהפכה הקופרניקאית
מו-דו

רכבת מו-דו מתוצרת אלסטום ברכבת ישראל]]
מו-דו דו קומתית מתוצרת בומברדיה]]
קרון ניהוג של רכבת [[סימנס ויאג'ו לייט בתחנת תל אביב – אוניברסיטה]]
מו-דו, קיצור של מושך-דוחף (באנגלית: Push-Pull) הוא ביטוי כללי לציוד נייד רכבתי המסוגל לנוע לשני הכיוונים במהירות דומה ללא צורך בשינוי שלו וללא צורך לסובב אותו. בישראל דבק הכינוי "מו-דו" לדגם ספציפי של קרונות כאלו - קרונות המו-דו הספרדיים מתוצרת חברת אלסטום שהיו הראשונים מסוג זה שהופעלו באופן סדיר ברכבת ישראל, והכוונה ב"קרונות מו-דו" היא לרוב לדגם ספציפי זה (אם כי זה אינו שמו הרשמי).

במבנה הבסיסי של ציוד מסוג "מו-דו" קיימים תאי-נהג בשני צידי הרכבת. ברכבות "מו-דו" הנגררות או נדחפות על ידי קטר בצד אחד של הרכבת ישנו קרון מיוחד הנמצא בקצה השני של הרכבת המכונה קרון ניהוג. קרון זה שונה משאר קרונות הרכבת בכך שחלק ממנו מוקצה לתא-נהג נוסף. בקרונועים מבוטל לעיתים הצורך בקרון ניהוג מיוחד על ידי כך שכל מערך כולל בתוכו תא ניהוג בשני צידיו.

קיימות רכבות מו-דו דו ראשיות עם שני קטרים, אחד מכל צד, שאחד דוחף והשני מושך בעת ובעונה אחת (דוגמת רכבות ה-TGV), או רכבות מו-דו עם קטר במרכז הרכבת ושני קרונות ניהוג בשני הקצוות.

כאשר ציוד איננו מסוג "מו-דו", יש צורך להחליף את כיוון הנסיעה בתהליך המכונה "חיוג". בתהליך זה מופרד הקטר מהקרונות, ומועבר באמצעות מסילה צידית אל הקצה האחר של הרכבת,שם הוא מחובר מחדש. פתרון אפשרי נוסף הוא לולאה גדולה בה הרכבת יכולה לבצע סיבוב באופן דומה לפניית פרסה - פתרון זה אינו מיושם בישראל.

גם החלפת כיוון הנסיעה בציוד מו-דו מכונה לעיתים "חיוג" אם כי זוהי פעולה פשוטה וקצרה הרבה יותר שנעשית לרוב בלחיצת כפתור.

== יתרונות המו-דו ==

היתרון העיקרי בשימוש בציוד מו-דו הוא תפעולי. הזמן הדרוש לחיוג רכבת שאינה מו-דו ארוך, ודורש השבתה של הציוד למשך כמה דקות, במהלכן מושבתות גם המסילות שבאמצעותן מבוצע החיוג.

יתרון נוסף הוא חיסכון בעלויות בהקמת תחנות הקצה. חיוג ציוד שאינו מו-דו דורש סידורים מיוחדים בתחנות הקצה כמו מערך נוסף של מסילות ומסוטים שיאפשרו את ביצועו, ואף עשוי להידרש לכך כוח אדם נוסף. הצטיידות מוגברת של רשת רכבות מסוימת בציוד מו-דו מאפשרת בניית תחנות קצה פשוטות בהן מסתיימות המסילות בבלמי פגוש וללא מערך מסוטים מיוחד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ציוד רכבות נייד
ויקטור בלנקו

ויקטור איוונוביץ' בֵּלֵנְקוֹ (ברוסית: Виктор Иванович Беленко; נולד ב-15 בפברואר 1947) הוא טייס סובייטי לשעבר שערק למערב עם מטוסו.

==ביוגרפיה==
בלנקו היה טייס בחטיבת הטיס 513 של חיל האוויר הסובייטי בצ'ונגויבקה. הוא התפרסם ב-6 בספטמבר שנת 1976, כאשר ערק למערב באמצעות הטסת מטוס המיג-25 "פוקסבט" שלו להָקוֹדָטֵה שביפן. הייתה זו הפעם הראשונה בה יכול היה המערב לבחון מטוס זה מקרוב.

מראשית שנות השבעים שבהם נכנס מטוס המיג 25 לשירות מבצעי בברית המועצות מטוס זה נחשב לבעל מעטפת ביצועים חריגה וכאיום ממשי על מטוסי נאט"ו (בעיקר כמטוס ירוט). בין היתר נודע על יכולתו לטוס במהירות של מעל 3 מאך ברום טיסה של מעל 80,000 רגל. בחינתו של המטוס הפתיעה את האמריקאים לנוכח הטכנולוגיה הפשוטה שנתגלתה במטוס ורמת הגימור הנמוכה של חלקיו. 

לבלנקו הוענק מקלט מדיני על ידי נשיא ארצות הברית ג'רלד פורד וסודרה לו קרן נאמנות שהעניקה לו תנאי מחיה נוחים מאוד לשנים הבאות. ארצות הברית תחקרה אותו במשך חמשת החודשים הראשונים שלאחר עריקתו.

מטוס המיג-25 פורק, נבדק ולאחר מכן הוחזר לברית המועצות ב-30 מכולות. בלנקו הביא איתו את מדריך הטיסה של המטוס, מתוך רצון לעזור לטייסים אמריקאים בהערכת ובבחינת המטוס. עם זאת, ממשלת יפן אסרה להטיס את המטוס, והתירה לארצות הברית רק לבדוק את המטוס, ולבצע מבחנים על הקרקע במערכות המכ"ם ומנועי המטוס.

בהיותו בארצות הברית התחתן ונולדו לו שלושה ילדים. בשנת 1995, לאחר התפרקות ברית המועצות ביקר במוסקבה בהקשר לעסקיו.

==קישורים חיצוניים==

* [http://www.bbc.com/future/story/20160905-the-pilot-who-stole-a-secret-soviet-fighter-jet The pilot who stole a secret soviet fighter jet] מאתר ה-BBC

קטגוריה:עריקים מהגוש המזרחי
קטגוריה:טייסי חיל האוויר הסובייטי
קטגוריה:מהגרים מברית המועצות לארצות הברית
קטגוריה:סובייטים שנולדו ב-1947
הקצאת זיכרון דינמית

במדעי המחשב, הקצאה דינמית היא הקצאתו של זיכרון אחסון עבור תוכנת מחשב, במהלך זמן הריצה של התוכנית. זוהי דרך לפזר בעלות על משאבי זיכרון מוגבלים בין חלקים רבים של מידע וקוד, זאת מכיוון שניתן להקצות זיכרון לפי הצורך המתפתח בלבד, ואין צורך שהתוכנה תתפוס מראש זיכרון עבור המקרה הגרוע ביותר .

זיכרון שהוקצה דינמית, נשאר מוקצה עד שישוחרר במפורש, על ידי התוכניתן או על ידי מנגנון אחר המטפל בכך (כמו אספן זבל הקיים בחלק מסביבות הריצה), דבר השונה בתכלית מדרך הטיפול בהקצאתו של זיכרון אוטומטי או סטטי. נאמר כי לאובייקט כזה, אשר הוקצה דינמית, יש אורך חיים דינמי. 

הבעיה הראשית של אלגוריתמים המסתמכים על הקצאה דינמית, היא להימנע מקיטוע (פרגמנטציה) פנימי וחיצוני, יחד עם שמירה על יעילות ההקצאה ושחרור המשאבים. כמו כן, לרוב האלגוריתמים אשר בשימוש, קיימת הבעיה שמספר רב של הקצאות קטנות עלול לגרום לבזבוז משאבים עקב הצורך בשמירת מידע על ההקצאה.

הקצאת זיכרון מתבצעת בדרך כלל על ידי פניה למערכת ההפעלה. יכולים להיווצר תנאים שיגרמו להקצאה להיכשל, למשל כאשר מערכת ההפעלה לא מצליחה למצוא זיכרון פנוי בגודל המבוקש. בגלל בעיה זו, אפליקציות קריטיות כמו מערכות למטוסים אינן משתמשות בהקצאה דינמית. הדבר מקשה על הפיתוח אך מוסיף ליציבות ולביטחון, שכן ברור שאם האפליקציה החלה לעבוד, יש לה את כל המשאבים על מנת להמשיך עד שתזדקק לזיכרון נוסף.

== דוגמת קוד ==
{| class="wikitable"
|-
! שפה !! טיפוס !! דוגמת קוד
|-
| ++C || מערך שלמים || align="left" | <syntaxhighlight lang="text">
[20]int* a = new int;
</syntaxhighlight>

|-
| C || מערך שלמים || align="left" | <syntaxhighlight lang="text">
(int* a = malloc(sizeof(int)*20;
</syntaxhighlight>

|}

== ראו גם ==
* איסוף זבל
* הקצאה סטטית
* דליפת זיכרון
* מאגר זיכרון

קטגוריה:תכנות
קטגוריה:זיכרון מחשב

en:Memory management#Dynamic memory allocation
MTV Unplugged in New York

MTV Unplugged in New York הוא אלבום הופעה אקוסטי של להקת הגראנג' האמריקנית נירוונה. האלבום זכה בפרס גראמי עבור אלבום המוזיקה האלטרנטיבית הטוב ביותר לשנת 1996.

האלבום הוקלט ב-18 בנובמבר 1993, אולם הוא היה הראשון שהוציאה הלהקה לאחר מותו של סולנה קורט קוביין, באפריל 1994. מבקרים רבים שיבחו את הגישה המוזיקלית השקטה יותר שנירוונה נקטה בה בהופעה זו, ואת הטעם המוזיקלי המגוון של הלהקה. האלבום כולל גרסאות כיסוי לשירים של דייוויד בואי, הווזלינס והמיט פאפטס. מטרתו המקורית של קוביין הייתה לבחור מספר רצועות מן ההופעה ולהוציא אותן כבי-סיידס במשך 1994, והכוונה מעולם לא הייתה להוציא את האלבום במתכונת בה הוא יצא. About a Girl היה הסינגל היחיד שיצא לקידום האלבום. האלבום הגיע למקום הראשון במצעד הבילבורד האמריקני.

== רשימת השירים ==

==קישורים חיצוניים==

* 
* [https://www.bbc.com/news/world-us-canada-53128416 Kurt Cobain's MTV Unplugged guitar sells for $6m at auction], BBC, 21 ביוני 2020

קטגוריה:אלבומי הופעה מ-1994
קטגוריה:אלבומי וידאו מ-2007
קטגוריה:נירוונה
קטגוריה:אלבומי הופעה שהתפרסמו לאחר מות מבצעיהם
קטגוריה:MTV Unplugged
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון בניו זילנד
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת גפן רקורדס
קטגוריה:אלבומי פלטינה בברזיל
קטגוריה:אלבומי הופעה באנגלית
כארמידס (דיאלוג אפלטוני)

כארמידס (ביוונית: Χαρμίδης) הוא דיאלוג של אפלטון, הדן בטבעה ובתועלתה של המתינות. סוקרטס מדבר בדיאלוג זה עם כארמידס, דודו של אפלטון, ועם בן דודו של כארמידס, קריטיאס. באתונה כארמידס וקריטיאס היו ידועים כמי שלקחו חלק בשלטון של שלושים הטיראנים.

== עיקרי הדברים ==

כארמידס, צעיר אתונאי נאה, אשר על שמו הדיאלוג, מדבר עם סוקרטס, וטוען בתחילה כי להיות מתון ומרוסן פירושו לעשות הכול בשלווה. טענה זו מופרכת על ידי סוקרטס, לאחר שכארמידס מודה שהמתינות היא טובה תמיד ואין בה שום רע, וכיוון שזריזות במקרים מסוימים עדיפה על שלווה ואיטיות, אין זה יכול להיות שמתינות פירושה שלווה. 

אז כארמידס מעלה את האפשרות שמתינות פירושה ענווה. סוקרטס מפריך טענה זו גם כן, כאשר הוא מצטט את הומרוס (משורר יווני) מיצירתו ה"אודיסיאה" ואומר: "ענווה אינה טובה לאדם עני", ומכיוון שמתינות היא טובה תמיד, לא יכול להיות שפירושה ענווה.

בנקודה זו כארמידס מעלה את הטענה כי מתינות פירושה "לעשות את עניינינו אנו", אשר גם אותה מפריך סוקרטס בצטטו את הדוגמה, שאומן יכול להיות מתון ומרוסן על אף שהוא עושה עבודה בעבור אחרים. 

בהמשך הדיון מעלה כארמידס הצעות נוספות ל"מהי מתינות", אשר גם אותן שולל סוקרטס. בשלב מסוים מגיע כארמידס למצב שבו אין לו שום רעיון להגדרה של מושג זה. הוא מצוי באפוריה. בשלב זה הוחלט כי כארמידס ישוב אל סוקרטס כדי להמשיך ללמוד ממנו ולקבל את התשובה לשאלה - "מהי מתינות". 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דיאלוגים אפלטוניים
דניאלה וירצר

דניאלה וירצר (נולדה ב-20 באוקטובר 1983 ברמת גן) היא שחקנית ישראלית.

== ביוגרפיה ==
וירצר נולדה וגדלה ברמת גן. דודהּ הוא השחקן שמואל עצמון. היא למדה במגמת התיאטרון של תיכון עירוני א'.

במהלך שנת הלימודים האחרונה השתתפה בטלנובלה "לחיי האהבה" בערוץ 3, בדמותה של מאיה קדמי, לצד גיל פרנק, נתי רביץ ויהודה לוי. בשל צילומי הסדרה דחתה את גיוסה לצה"ל לשנת 2001 והחלה ללמוד משחק בסטודיו למשחק ניסן נתיב.

בשנת 2005 חזרה לטלוויזיה, כדי לגלם את דמותה של עידית שליין בסדרת הטלוויזיה "אלביס, רוזנטל והאישה המסתורית" של ערוץ 2 לצד מייק בורשטיין, ניצה שאול ואביטל דיקר.

בשנת 2006 שיחקה את התפקיד הראשי של לולו בסרט הקולנוע של איתן פוקס וגל אוחובסקי "הבועה" לצד אוהד קנולר, ושיחקה בסרט הטלוויזיה "מרכבה ירוקה" לצד לוסי דובינצ'יק.

לקראת סוף 2006 עלתה הסדרה "אגדת דשא", בה גילמה וירצר את התפקיד הראשי, לצד סמי הורי ונבו קמחי. ב-2007 המשיכה גם לעונה השנייה של אגדת דשא.

בשנים 2008–2009 שיחקה וירצר בעונה השנייה של "מסכים" דרמה אלקטרונית. בה וירצר גילמה את נתניה דבוש, פליטת תוכנית מציאות שמחליטה לעשות סרט על מפורסמת בשם הילה (טל טלמון) שחייה בהוליווד, מתחזה לחברתה ומנסה להוציא ממנה פרטים מחייה האישיים.

בשנת 2009 כיכבה וירצר בסרט העצמאי "ציצים" בבימויו של דניאל אדר מחבורת באבון על פי תסריט של רן אפלברג. בנוסף שיחקה במחזה "סיפור פשוט" מאת עגנון, ב"תיאטרון חיפה" בבימויה של דניאלה מיכאלי. 

בשנת 2010 שיחקה בקומדיה "לילה בתל אביב" מאת חנן פלד, שעלתה בתיאטרון צוותא, ובמחזה "מעגל הגיר הקווקזי" שעלה בקאמרי. בקיץ 2010 השתתפה בתוכנית הומור יומית בערוץ ביפ.

בשנת 2011 שיחקה דניאלה בסדרת הטלוויזיה "גבוה וגרינבאום" ששודרה קשת, ערוץ 2 בתפקיד ענת.

בשנת 2013 הנחתה לצדו של בן פרי את "אולפן הבית" בערוץ 23 של הטלוויזיה החינוכית. בנוסף, הגישה המלצות בערוץ HOT V.O.D לתכנים המוצגים בערוץ. באותה שנה השתתפה במחזה "נשות טרויה" בתיאטרון הקאמרי.

בשנת 2015 שיחקה בסרט ״מה כבר יכול לקרות?!״ בכיכובם של צמד הקומיקאים אילן קובץ וליאור דובדבני .

בשנת 2023 התחתנה וגרה בנתיב השיירה.

== קישורים חיצוניים ==

* 

== הערות שוליים ==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:משפחת עצמון
קטגוריה:מועצה אזורית מטה אשר: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:נתיב השיירה
קטגוריה:נשות המושב
קטגוריה:אנשי המושב
אלון פרידמן

אלון פרידמן (נולד ב-13 ביוני 1980) הוא שחקן ישראלי.

==קורות חייו==
פרידמן, יליד נהריה, נולד לבנימין ולרבקה לבית בקרמן. למד משחק בבית הספר למשחק ניסן נתיב ועם סיום לימודיו ב-2002, הצטרף ל"סטודיו גשר" של תיאטרון גשר במסגרתו השתתף בהצגות "אופרה בגרוש" (2002), "שושה" (2003), "שאריות של אהבה" (2003) ו"כולם רוצים להוליווד" (2004), שזיכתה אותו בפרס התיאטרון הישראלי כשחקן המבטיח לאותה שנה. בשנת 2003 השתתף בסרט "היה או לא היה", בשנת 2005 בסדרת הטלוויזיה "אמא'לה" בערוץ 2 ובשנת 2006 גילם את אחת הדמויות הראשיות בסרט "הבועה". בנוסף, השתתף בפרק אחד בסדרה "החיים זה לא הכל".

ב-2008 הופיע פרידמן בתור דני בסדרה "לה לה לנד" שמשודרת בערוץ הילדים.

ב-2017 שיחק במחזה "קיץ במריאנבד" בתיאטרון גשר וב-2022 גילם את גילדנשטרן בהצגה "רוזנקרנץ וגילדנשטרן מתים.

מתגורר ביפו עם בן זוגו ובנו.

==גלריה==
<gallery>
קובץ:אלון פרידמן ויבגניה דודינה - שושה - 2003 (1).jpg|אלון פרידמן ויבגניה דודינה בהצגה "שושה", תיאטרון גשר, 2003
קובץ:Yakish & poopche - alon friedman - 2007.jpg|אלון פרידמן בהצגה "יאקיש ופופצ'ה", גשר, 2007
קובץ:Yael Toker in Prima Dona.jpg|משמאל לימין: קארין סרויה, אלון פרידמן ויעל טוקר, בהצגה ״פרימה דונה״, גשר, 2012
</gallery>

== קישורים חיצוניים ==

* [http://www.gesher-theatre.co.il/he/אנשי_התיאטרון/שחקנים/להקת_השחקנים/פרידמן_אלון אלון פרידמן] באתר תיאטרון גשר
* 
* 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:זוכי פרס התיאטרון הישראלי
קטגוריה:בוגרי הסטודיו למשחק ניסן נתיב
קטגוריה:שחקנים להט"בים ישראלים
קטגוריה:ישראלים שנולדו ב-1980